Ese: Krimet naziste ndaj shqiptarve

Një shtet pa pavarësi të jep të njejtën ndjesi që të japin mushkëritë kur nuk arrijnë të mbushen me ajër, e duke u mbështetur në këtë pohim duket se shqiptarët vazhdimisht kanë qenë në luftë për tu mbushur me jetë. Pas një kohe, prej katër vjet e gjysëm qëndrimi, prill 1939 – shtator 1943, pushtuesi Italian u detyrua të lërë Shqipërinë. Por vendin e tij e zuri një fuqi tjetër agresore siç ishte Gjermania naziste.

Ushtria gjermane hyri në Shqipëri fill pas kapitullimit të Italisë fashiste. Duke përfituar nga rrethanat por edhe nga epërsia e dukshme në trupa e teknikë luftarake, pavarsisht rezistencës që u përpoqën ti bënin forcat partizane në disa pika kryesore të vendit, ushtria gjermane arriti të pushtonte qëndrat kryesore të vendit dhe vendosi një pushtim ushtarak që do të zgjaste deri në nëntor 1944.

 Vlen për tu theksuar një çështje thelbësore si: a ishte pushtimi gjerman një pushtim që u ndërmor rastësisht, për shkak të situatës së krijuar pas kapitullimit të Italisë, apo ishte pjesë e planeve strategjike të menduara mire në Berlin, të cilat synonin vendosjen e sundimit gjerman edhe në Shqipëri? Pushtimi i Shqipërisë ishte planifikuar që para kapitullimit të Italisë, dhe ky plan ishte pjese e planeve të tjera strategjike të Gjermanisë naziste për krijimin e një perandorie të madhe ku në të do të përfshiheshin një numër popujsh dhe vendesh të Europës, por sigurisht nga ky plan nuk përjashtohej as Shqipëria. Arsye tjetër e pushtimit të Shqipërisë ishte edhe nevojat për burime ekonomike dhe njerëzore sepse ekonomia gjermane ishte vënë në shërbim të luftës, dhe po e ndjente gjithnjë e më shumë mungesën për lëndë të para që nevojiteshin për industrinë ushtarake. Interes të veçantë për industrinë ushtarake gjermane paraqiste kromi sepse kërkesat për këtë u bënë edhe më të ngutshme, pasi Turqia i ndërpreu Gjermanisë shitjen e tij. Ateherë Shqipëria mendohej si vendi ku pretendohej prej tyre të sigurohej sasia e mjaftueshme e kromit. Pra siç shihet dalim në përfundim se pushtimi gjerman lidhej me interesa të mëdha strategjike afatgjata.

Autoritet gjermane nuk do të ndërmerrnin veprime të rëndomta, si ndryshimin e flamurit apo simboleve të tjera kombëtare me ato gjermane siç vepruan italianët, apo në ndërrimin e emrave të rrugëve dhe shesheve. Gjithashtu Gjermania nuk kishte si synim të sillte këtu partinë naziste siç bënë italianët më përpara me partinë fashiste. Nuk vendosi këshilltarë në çdo institucion ose të krijonte organizma të posaçme, që për çdo veprim të pyetej më pare Berlini, siç pyetej Roma gjatë okupimit Italian.

Në Shqipëri Gjermania, dislokoi një forcë ushtarake të madhe në numër, afro 70 mijë vetë si dhe mjete të amortizuara. Arsyet pse u vendosën në Shqipëri një numër kaq i madh trupash lidhen së pari me pozitën e favorshme gjeo-strategjike por edhe si një vend që cilësohej prej gjermanëve i pasur në burime minerale dhe njerëzore. Gjermanët e vlerësonin Shqipërinë edhe si një vend me një lëvizje të fuqishme partizane, ku në bashkpunim me forcat e ushtrisë nacionalçlirimtare të Jugosllavisë dhe Greqisë mund t’i vinte në pozita të vështira Vermahtin. Një arsye tjetër lidhet edhe me një zbarkim të mundshëm të Aleatëve, të cilin gjermanët e prisnin, prandaj detyrat kryesore të Korpusit XXI dhe XXII të Vermahtit që u instaluan në Shqipëri ishin: çarmatosja e trupave ushtarake italiane dhe pushtimi i qyteteve kryesore, porteve, aerodromeve dhe bregdeti.

Lufta Antifashiste Nacionalçlirimtare, që u zhvillua në kuadrin e Luftës së Dytë Botërore, është një çështje me rëndësi për historinë shqiptare. Ajo cilësohet një ndër luftrat më të mëdha mbase edhe më e organizuara që kanë zhvilluar shqiptarët. Kjo luftë e cila përfundoi me fitoren e forcave antifashiste shqiptare pati rëndësi sepse çoi në çlirimin e vendit nga pushtuesit nazifashistë dhe rivendosën pavarsinë e shkelur prej pushtuesve. Shqipëria vlerësohet edhe si një ndër vendet epakta, që u çlirua me forcat e saj prej zgjedhës nazifashiste.

Lufta Antifashiste Nacionalçlirimtare, nis me agresionin e 7 prillit 1939, kur Italia fashiste sulmoi Shqipërinë. Pas katër vjet qëndrimi Italia fashiste kapitulloi dhe vendin e saj e zuri Gjermania naziste. Por shqiptarët nuk e ndaluan luftën e tyre, pavarsisht se gjermanët kishin një strategji dhe teknikë të re luftimi të ndryshme nga ajo e italianëve. Forcat antifashiste pavarsisht se gjermanët ishin me superiorë në numër dhe armatime përsëri nuk e ndërprenë luftën. Natyrisht sakrificat ishin të mëdha. Duke luftuar për të çliruar atdheun e vet, populli shqiptar me kufizimin në armatime dhe furnizime dha kontributin e vet në Luftën e Dytë Botërore në krah të Aleatëve.

Si çdo vend tjetër që morri pjesë në Luftën e Dytë Botërore edhe Shqipëria doli nga lufta me humbje të rënda në njërëz, në vlera material, kulturore e financiare. Sipas të dhënave zyrtare të publikuara pas luftës, Shqipëria renditet ndër vendet që në raport me popullsinë dhe territorin pësoi humbje shumë të rënda, gati 28 mijë dëshmorë të rënë në luftë kundër okupatorit, dhe mijëra të tjerë të tjerë të vrarë ose të zhdukur nga rrethanat e krijuara nga lufta, sit ë burgosur dhe të masakruar në burgjet dhe kampet e përqëndrimit nazifashist. Humbjeve në njerëz u bashkangjiten edhe dëmet në ekonomi. 1/3 e blegtorisë ishte zhdukur, 1/3 e banesave ishin rrafshuar, por edhe minierat dhe komplekset industriale u shkatërruan dhe shumë dolën jashtë përdorimit.

Ky problem deri tani mbetet i pazgjithshëm sepse gjatë viteve të regjimit komunist kët statistika mbi numrin e dëshmorëve dhe dëmeve mbetën të pandryshuara dhe konsideroheshin thuajse zyrtare sepse ishin të pranuara brenda dhe jashtë vendit. Por ky problem historic nuk mund të ndryshoje vlerësimin mbi luftën, nuk mund të minimizoje apo të mohojë vlerat e saj, sepse nk ka të bëjë me shifra por me angazhimin në një luftë që bëhej për një çështje madhore siç ishte çlirimi dhe liria e atdheut. Kontributi dhe sakrificat e popullit shqiptar në Luftën e Dytë Botërore janë njohur e janë çmuar nga aleatët e Koalicionit Antifashist dhe nga e gjithë bota demokratike.

Punoi:Serena Korbi